CELEX: C2007/170/62
Language: fi
Date: 2007-07-21 00:00:00
Title: Asia T-179/07: Kanne 23.5.2007 — Anvil Knitwear v. SMHV — Aprile e Aprile (Aprile)

21.7.2007   
            
            
               FI
            
            
               Euroopan unionin virallinen lehti
            
            
               C 170/32
            
         Kanne 23.5.2007 — Anvil Knitwear v. SMHV — Aprile e Aprile (Aprile)
   (Asia T-179/07)
   (2007/C 170/62)
   Kannekirjelmän kieli: englanti
   Asianosaiset
   
      Kantaja: Anvil Knitwear, Inc. (New York, USA) (edustajat: asianajajat G. Würtenberger ja T. Wittmann ja solicitor R. Kunze)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Aprile e Aprile Srl (Frazione Funo, Italia)
   Kantajan vaatimukset
   
               —
            
            
               toisen valituslautakunnan 22.3.2007 asiassa R 1076/2006-2 tekemä päätös, joka koskee saksalaiseen tavaramerkkirekisteröintiin nro 30 011 766 ANVIL perustuvaa väitettä yhteisön tavaramerkkihakemusta nro 3 800 232 ”Aprile ja kuvio” vastaan, on kumottava
            
         
               —
            
            
               yhteisön tavaramerkkihakemusta nro 3 800 232 ”Aprile ja kuvio” vastaan tehty väite on hyväksyttävä ja rekisteröintihakemus yhteisön tavaramerkiksi nro 3 800 232 ”Aprile ja kuvio” on hylättävä
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Aprile e Aprile Srl
   
      Haettu yhteisön tavaramerkki: Kuviomerkki ”Aprile” luokkiin 18 ja 25 kuuluville tavaroille — hakemus nro 3 800 232
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Kansallinen sanamerkki ANVIL luokkiin 25 kuuluville tavaroille
   
      Väiteosaston ratkaisu: Väitteen hylkääminen kokonaisuudessaan
   
      Valituslautakunnan ratkaisu: Valituksen hylkääminen
   
      Kanneperusteet: Neuvoston asetuksen N:o 40/94 8 artiklan 1 kohdan ja 73 ja 74 artiklan rikkominen, koska valituslautakunta ei arvioinut kyseessä olevien tavaroiden osittaista samuutta ja osittaista samankaltaisuutta eikä aikaisemman tavaramerkin huomattavaa erottamiskykyä. Valituslautakunta ei myöskään maininnut objektiivisesti eikä ilman ennakkokäsityksiä seikkoja, joihin sen päätös perustui, eikä se ottanut kiistattomia tosiseikkoja asianmukaisesti huomioon.